cyanic-selkie/wikianc huggingface dataset:
Breakdance
I 2012 ble et verdensmesterskap holdt i Frankrike.
Clare Short
Clare Short (født 15. februar 1946) er en britisk politiker medlem av Underhuset. Hun ble valgt inn som representant for Labour første gang i 1983. Hun var utviklingsminister fra 3. mai 1997 til hun trakk seg i protest mot Irak-krigen den 12. mai 2003. Hun er i dag en uavhengig representant i parlamentet etter at hun har trukket seg fra Labors gruppe. Hun planlegger ikke å stille til gjenvalg når denne perioden er over.
Blankvers
Blankvers ble muligens introdusert av den italienske renessansedramatikeren Trissino, men har en særegen posisjon i engelsk poesi. Det kan bero på at den naturlige rytmen i det engelske språket ligger svært nær jambiske vers, og særlig på Shakespeares posisjon som poet og dramatiker. Faktisk assosieres blankvers så tett med den elisabethanske perioden at man sier at engelske skuespillere kan «snakke elisabethansk».
6,5 × 52 mm Carcano
Patronen er en randløs militær flaskehalspatron, utviklet i tiden 1889-1891. Den ble brukt i Carcano M91 riflen og etterfølgerne dens, samt maskingevær som Breda modello 30. Patronen produseres fremdeles (2008)
Salvador Dalí
Det viktigste Dalí-museet ligger i kunstnerens fødeby, Figueres. Et annet viktig museum er Museum of Modern Art, hvor blant annet et av hans mest kjente maleri, Minnenes utholdenhet, finnes. Mange av hans verker er til enhver tid på vandring mellom større museer og gallerier.
Massakre
Nyheten om massedrapet på hugenotter som fant sted på Bartolomeusnatten 1572 i Paris, rystet samtiden så mye at Christopher Marlowes skuespill The massacre at Paris - første gang oppført 20 år etter massedrapet - ble sagt å ha innført ordet massacre i engelsk. Det stemmer ikke, siden det finnes flere, påfallende uklare referanser til «massakre» i trykte engelske tekster fra tidlig 1500-tall. Men det er ingen tvil om at alle pamflettene som kom i omløp om massakren på Bartholomeusnatten, førte til gjengs bruk av ordet i engelsk språk, med ordets underforståtte formidling av grusomhet og svik hos gjerningspersonen i kontrast til ofrenes uskyld. Da Philemon Holland i 1600 fikk utgitt sin oversettelse av Livius' Den romerske historie, skriver han at Julius Cæsar ble «massakrert» med en rekke stikksår.
Salvador Dalí
Teknikk og innflytelse
Flere av fortidens og dagens kunstnere har nevnt Salvador Dalí som en inspirasjonskilde, blant annet Damien Hirst, Odd Nerdrum, Jon Larsen, Jeff Koons, Andy Warhol og Noel Fielding. Dalís bemerkelsesverdige oppførsel og kroppsspråk har gjort ham til et kulturelt ikon for det bisarre og surrealistiske. Han har blitt fremstilt i flere filmer, blant annet av Robert Pattinson i Little Ashes og Adrien Brody i Midnight in Paris.
Kristín A. Sandberg
Kristín Andal Sandberg (født 25. juni 1967 i Oslo) er norsk forfatter. Hun debuterte med barneboka Macus og den blå hunden i 1991. Siden har hun skrevet flere romaner for både unge og voksne, serier for NRK Radio, lærebøker i norsk, samt tekster til musikk, blant annet til filmen Bare skyer beveger stjernene og Silje Nergaards CD-er Brevet og Hjemmefra.
Leopoldo Calvo-Sotelo
Etter at Franco døde ble Calvo-Sotelo minister i den første regjeringen i det gjeninnførte monarkiet. Calvo-Sotelo var handelsminister 1975–1976 og holdt en rekke andre poster i regjeringen til Adolfo Suarez. Da Suarez gikk av som statsminister i 1981 skulle Calvo-Sotelo overta som regjeringssjef. Innsettelsessesjonen i nasjonalforsamlingen 23. februar 1981 ble avbrudt av et militært kuppforsøk under ledelse av Antonio Tejero. Etter at dette ble slått ned, tjente Calvo-Sotelo som statsminister fra februar 1981 til desember 1982, da Felipe González overtok.
I 2002 utnevnte kong Juan Carlos Leopoldo Calvo-Sotelo til Marki av Ría de Ribadeo med distinksjonen Grandeza de España.
Løvstakkens Jægerkorps
Historie
Året etter stilte hele 72 gutter og jenter på skoleplassen 17'ende mai og LJK var blant byens største buekorps. Første delen av 2000-tallet fremsto jægerkorpset som et solid buekorps med god kvalitet og flinke offiserer med sterkt samhold. Medlemsantallet varierte noe mellom 40 og 70 medlemmer hver sesong. I perioden 2008 til dags dato har jægerkorpset vært preget av hyppige offisers-bytter og synkende medlemsantall og stabiliteten fra første halvdel av 2000-tallet er borte.
Filmåret 1894
Filmåret 1894 er en oversikt over lanserte filmer, fødte og avdøde filmpersonligheter i 1894.
Ariquemes
Ariquemes er en kommune i delstaten Rondônia i nordregionen av Brasil.
Fylkesvei 168
Fylkesvei 168 (Fv168) går mellom Bjørumsaga i Bærum og Oslo sentrum. Veiens lengde er 26,8 km, hvorav 19,5 km i Viken og 7,3 km i Oslo.
Vinskvetten
Gruppen er en av de største revygruppene på Vestlandet, og stort sett hele platesalget har skjedd der. Det er også der de turnerer, og de har i liten grad blitt kjent utenfor landsdelen. Gruppen utmerker seg med sin bruk av strilamål og tekster som er humoristiske miljøskildringer fra de små industribygdene som ligger rundt Bergen.
Avslutning (2008–2009)
Da Vinskvetten ble oppløst i 2009 ble de regnet som en av de mest etablerte revygruppene på Vestlandet. De solgte rundt 20 000 eksemplarer av hver av platene sine og hadde tilsammen solgt rundt 141 000 plater og 10 000 DVD-er da de gav seg. Tekst- og musikkmessig gikk de inn i en visetradisjon ledet av Salhuskvintetten og Ivar Medaas med sanger på strilamål om tematikk fra nærområdet. Gruppen ble i utgangspunktet navngitt som en godhjertet parodi på Salhuskvintetten, og før utgivelsen av På Helså laus fikk Salhus Vinskvetten sangen «Å!! Før ei suppa» til fri bruk av Salhuskvintettens frontfigur Monrad Holm Johnsen. Sangen er med på platen uten andre endringer enn at teksten er skrevet om til dialekt.
Comeback (2012) –
I november 2012 gjorde Vinskvetten comeback med showet Me gjer oss aldri. Dette ble en stor suksess, og det ble spilt ekstraforestillinger våren og høsten 2013. I forbindelse med førtiårsjubileet i 2015 satte gruppen opp en jubileumsforestilling som fikk navnet Livet i Råthåla. Forestillingen hadde premiere 14. oktober 2015.
Triode
En varm katode avgir elektroner til de nærmeste omgivelsene. Disse samler seg i en slags sky rundt katoden. Denne skyen er naturligvis negativt ladet og virker avstøtende for nye elektroner fra katoden. Skyens størrelse blir derfor begrenset i en balanse mellom størrelse (=ladning) og katodens utstråling. Skyens størrelse øker med katodens temperatur.
Styregitteret er et sylinderformet gitter som er ganske åpent; forholdet hull- til metalloverflate er stort, rundt 10:1. Likevel er styregitteret noenlunde tett i rørsammenheng; andre gittere (se tetrode og pentode) er enda mere åpne. Gitteret plasseres noe utenfor elektronskyen. Når gitterets spenning holdes på katodenivå har det liten innflytelse på rørstrømmen; gjøres det positivt vil det oppføre seg som en anode og trekke til seg elektronene fra skyen. Ved all vanlig bruk gjøres gitteret negativt og det fører praktisk sett ingen strøm.
Vinskvetten
Gunnar Låstad
Gunnar Låstad (født 1955) ble med i Vinskvetten i 1976. Han spilte piano på sin første opptreden, men gikk inn i gruppen som bassist i tillegg til at han også spilte diverse blåseinstrumenter. Låstads hovedfigur på scenen er Ruball.
Den indiske imperieordenen
Den indiske imperieordenen (engelsk: The Most Eminent Order of the Indian Empire) var en britisk-indisk orden. Den ble innstiftet 31. desember 1877 av dronning Victoria til minne om at hun året før hadde antatt tittelen keiserinne av India. Ordenen belønnet fortjenester av keiserriket India. Ordenen ble tildelt indere og briter med tilknytning til India, men også utlendinger. Den britiske monarken var ordensherre for Den indiske imperieordenen, mens visekongen og generalguvernøren av India var ordenens stormester. Ordenen fungerte som et supplement til den høyere rangerte Indias stjerneorden. I det britiske ordensvesen rangerte Den indiske imperieordenen bak Sankt Mikaels og Sankt Georgs orden, men foran Royal Victorian Order.
Insignier
Ordensstjernen hadde ti tagger i vekselvis sølv og gull. I midten bar den midtmedaljongen fra ordenstegnet med en keiserlig krone på toppen. Ordenskjedet hadde ledd bestående av elefanter, lotusblomster, påfugler og indiske roser. Ordenstegnet var opphengt i kjedet i et ledd bestående av en britisk keiserlig krone. Ordensbåndet var mørk blått, selv om fargen i statuttene ble beskrevet som keiserlig purpur.
Triode
Strømmen gjennom røret bestemmes både av gitterspenningen og av anodespenningen. Siden anodespenningen har en innvirkning på strømmen sier vi at trioden har en indre motstand gitt av dU/dI. Forsterkningen er gitt av transkonduktansen dUg/dIa.
Kilder
"Philips Pocketbook 1968, en oversikt over alle rør- og halvlederprodukter fra Philips i 1968, med de viktigste data.
Lierfoss
Historie
Lierfoss var hovedsetet for Cirkus Merano fra starten og fram til 1980-tallet.
Nærhet til Sverige har bidratt til at det finnes en del militærhistorie i Lierfoss-området. Det spekuleres om at det skal ha vært en bygdeborg ved Haneborg i folkevandringstiden, 400-600 e.kr. Denne bygdeborgen kan ha vært en del av et sammenhengende bygdeborgsystem i distriktet, sammen med de sikre bygdeborgene på Sletner på Finstadbru, Foståskollen på Fosser og Slottåsen på Hemnes. Ved Gørrelva ble det anlagt et enkelt forsvarssverk, Haneborg skanse, som forsvar mot de svenske innfall mot Norge fra 1600- til 1800-tallet. Haneborg skanse var en del av forsvarslinjen med elveskanser langs Haldenvassdraget. Under Krigen med Sverige 1808-1809 var det i forbindelse med slaget ved Toverud stor militær aktivitet i Lierfoss-området. De svenske styrkene var blant annet innkvartert på Haneborg. I forbindelse med opptakten til unionsoppløsningen ble Urskog fort anlagt i 1903 som et sperrefort på Dingsrudåsen. Den 9. april 1940 ble det hugget trær over riksveien på Liermosen for å hindre tyske framrykninger, men det var for øvrig ingen direkte kamphandlinger i området under den 2. verdenskrig.
Næringsliv
Lierfossområdet er et viktig landbruks- og skogbruksområde og primærnæringene er en viktig del av det samlede næringslivet i området.
Bridgit Mendler
Bridgit Claire Mendler (født 18. desember 1992) er en amerikansk skuespiller, sanger, musiker og låtskriver. Hun spiller Teddy Duncan på Disney Channels serie Good Luck Charlie og spilte hovedrollen i Disney Channel-filmen Lemonade Mouth. Hun spilte Julie Van Heusen på Wizards of Waverly Place, og har også dukket opp i Labor Pains, Alvin og gjengen: Den Squeakquel og Beverly Hills Chihuahua 2. Mendler spilte også Kristen Gregory i The Clique. Hun har signert med Hollywood Records, som ga ut Mendlers første plate Hello My Names is - Bridgit Mendler i oktober 2012.
Pentode
Tetroden
Tetroden er relativt lite brukt.
Pentoden
Pentoden får enda et gitter, plassert enda nærmere anoden. Det gis samme spenning som katoden, koples til denne, og trenger derfor ingen egen tilkopling. Dette gitteret er svært åpent. På samme viset som før raser elektronene så hurtig forbi at de praktisk ikke påvirkes særlig i retningen. Feltet på strekningen mellom skjermgitteret og det nye gitteret virker noe bremsende på grunn av feltets retning. Hovedoppgaven for bremsegitteret eller fanggitteret, som det kalles, er å jage sekundærelektronene fra anoden tilbake dit. Slik unngås anodestrømstapet, skjermgitterstrømmen og også den ulinjære delen av karakteristikken.
Pius IV
Bakgrunn
Giovanni Angelo var familiens andre sonn av to, og var allerede i unge år like framgangsrik i lærdom som hans eldre bror var på slagmarken. Han studerte medisin, filosofi og jus ved universitetet i Bologna og universitetet i Pavia, og gjorde seg et navn som jurist.
Pave
Han var trolig den første paven som ikke publiserte identiteten til in pectore kardinaler før han døde. Blant de kardinaler som ble utnevnt av Pius IVs pontifikat på totalt 5 år, 11 måneder og 14 dager, var Philibert Babou de Bourdaisière 26. februar 1561, Antoine de Créqui Canaples 12. mars 1565, og Annibale Bozzuti 12. mars 1565.
Mauthausen-Gusen konsentrasjonsleir
Mauthausen-Gusen konsentrasjonsleir var et kompleks av konsentrasjonsleirer plassert rundt landsbyene Mauthausen og Gusen i Oberösterreich omtrent 20 kilometer øst av byen Linz. Leiren var i bruk fra omtrent da Anschluss fant sted i 1938, til få dager før det nasjonalsosialistiske Tysklands kapitulasjon i mai 1945.
KL Mauthausen
Den 7. august 1938 ble fanger fra Dachau konsentrasjonsleir sendt til Mauthausen utenfor Linz for å begynne byggingen av en ny leir. Stedet ble valgt ut som egnet plassering for en slaveleir på grunn av sin beliggenhet i nærheten av et granittbrudd, og på grunn av sin nærhet til Linz. Selv om leiren fra starten av var kontrollert av den tyske stat, ble den grunnlagt av et privat selskap som et kommersielt foretak. Eieren av granittbruddet Wiener-Graben var et DEST-selskap: et akronym for Deutsche Erd- und Steinwerke GmbH. Selskapet, ledet av Oswald Pohl, som også var en høytstående befal i SS, leide steinbruddet fra byen Wien fra 1938, og startet byggingen av Mauthausen-leiren. Året etter ble byggingen av den første leiren utenfor Gusen beordret.
Fanger
Tidlig i 1940 ble en større gruppe polakker overført til Mauthausen-Gusen. De første gruppene besto for det meste av kunstnere, vitenskapsmenn, speidere, lærere og universitetsprofessorer, alle arrestert i løpet av Intelligenzaktion og AB Aktion. Gusen II ble til Vernichtungslager fur die polnische Intelligenz, «Utryddelsesleir for den polske intelligentsiaen». I løpet av krigen ankom nye fanger av alle kategorier, men høyt utdannede og såkalte politiske fanger forble de største gruppene helt til leirens fanger ble befridd. Også en større grupper med spanske republikanere ble overført til Mauthausen og dens underleirer. De fleste av disse var tidligere republikanske soldater og aktivister, som hadde flyktet til Frankrike etter Francos seier, hvor de så ble tatt til fange, enten av tyske styrker etter Frankrikes kapitulasjon i 1940, eller ble overlevert tyske soldater av Vichy-regimet. Den største av disse gruppene ankom Gusen i januar 1941. Tidlig i 1941 ble nesten alle polakker og spanjoler, med unntak av en liten gruppe spesialister som arbeidet i steinbruddets steinknuseverk, overført fra Mauthausen til Gusen. Etter at Tysklands invasjon av Sovjetunionen ble påbegynt våren 1941, ankom et større antall sovjetiske krigsfanger. De fleste av disse ble holdt i egne brakker, separert fra resten av leiren. De sovjetiske krigsfangene utgjorde den største andelen av de som ble gasset i de nylig bygde gasskamrene tidlig i 1942. I 1944 ble en større gruppe ungarske og nederlandske jøder, til sammen 8 000, overført til leiren. De fleste av disse døde i leiren som følge av hardt fysisk arbeid, dårlige sanitærforhold eller ved at de ble henrettet.
Bokhandel
Typer
Forlagsbokhandel er en bokhandel med eget boktrykkeri. Det var på 1800-tallet en vanlig forretningside å ha både forleggeri og salgsted for bøker. Derav kommer også begrepet forlagsbokhandler. Frederik Hegel omtalte således sitt firma i København for «Gyldendalske Boghandels Forlag (F. Hegel & Søn)».
Finn Myrstad
Utdannelse og karriere
I 2007 arbeidet han i Europapolitisk avdeling i Utenriksdepartementet, deretter (2007–2008) tok han en mastergrad i europeisk politikk ved London School of Economics and Political Science. I perioden 2008–2011 var han blant annet nestleder for Brusselkontoret AS, et brusselbasert konsulentselskap med spesialkompetanse på forholdet mellom Norge, EU og EØS. Han avsluttet sin tid i Brussel som spesialrådgiver for Statnetts kontor i Brussel.
Claus Mortensen Tøndebinder
Claus Mortensen Tøndebinder (født 1499 i Malmø, død 13. desember 1575) var en dansk prest og reformator.
Utvist fra Malmø
Den katolske presten Poul Helgesen var rystet over at kirkegjengerne skulle synge med på salmene. Han syns det var uhørt at lekfolket skulle delta i gudstjenesten på den måten. Og erkebiskopen i Lund, Aage Jebsen Sparre, krevde at Claus Mortensen skulle stå til ansvar og redegjøre for den evangeliske læren. Saken endte med at Claus Mortensen og Hans Olufsen Spandemager måtte forlate Malmø. De reiste i stedet til en evangelisk presteskole i Haderslev i Sør-Jylland i september 1527.
Salmeforfatter
Claus Mortensens navn er knyttet til fire salmer i Kingos salmebok. Noen er hans oversettelse fra Luther, gjerne med noen vers i tillegg, andre er antagelig diktet av ham selv. Man regner med at "Gud Fader uti himmerik" er diktet av Claus Mortensen, og den regnes for å være den eldste trykte lutherske salmen i Norden.
Elna
Kjente personer med navnet
Personene i listen er ordnet kronologisk etter fødselsår.
Benoît Assou-Ekotto
Benoît Assou-Ekotto (født 24. mars 1984) er en kamerunsk fotballspiller som for tiden er klubbløs.
Spiseforstyrrelse
Spiseforstyrrelser er et samlebegrep for flere tilstander eller lidelser med beslektede karakteristika. De mest kjente spiseforstyrrelsene er anoreksi (anorexia nervosa) og bulimi (bulimia nervosa). Man kjenner til at spiseforstyrrelser har eksistert i mange hundre år, og i forskjellige kulturer.
Asterix & Obelix: Oppdrag Kleopatra
Asterix & Obelix: Oppdrag Kleopatra er en film basert på tegneserien «Astérix» skapt av Albert Uderzo.
Spiseforstyrrelse
Forekomst
Spiseforstyrrelser forekommer ofte i miljøer der det er stort fokus på kropp og prestasjon. Dette gjelder for eksempel innenfor toppidrettsmiljøer, dans og ballett, og blant modeller.
Angelos Kharisteas
Angelos Kharisteas (gresk: Άγγελος Χαριστέας; født 9. februar 1980) er en tidligere gresk fotballspiller. Kharisteas har tidligere spilt for klubber som Ajax Amsterdam og Werder Bremen.
Spiseforstyrrelse
Former for spiseforstyrrelser
En person med anoreksi begrenser bevisst matinntaket sitt, samtidig som man ofte trener overdrevent mye. Kroppsvekten er minimum 15 % under forventet vekt. Den rammede får et forstyrret kroppsbilde som gjør at de kan benekte at de er undervektige til tross for at objektive kilder bekrefter dette. Anorektikere utvikler ofte en stor kompetanse om mat og ernæring og kjenner ofte kaloriinnholdet i alle matvarer. Mange veier alt de spiser. Ofte oppleves en sterk angst i forbindelse med matinntak. Anoreksi kan medføre flere alvorlige somatiske komplikasjoner som vekstretardasjon, benskjørhet, manglende menstruasjon og fruktbarhet, impotens hos menn, manglende kjønnsmodning ved sykdomsdebut før pubertet og død.
Riksvei 190
Riksvei 190 (Rv190) var betegnelsen på en fire/seksfeltsvei mellom Alnakrysset og Sørenga i Oslo som bandt sammen E18 og E6. Veien var ikke skiltet med riksveiskilt. Strekningen er 7,6 km og var del av stamveirute 6a. De første 700 meter etter Alnakrysset er motorvei, og resten motortrafikkvei.
Deutschösterreich
Deutschösterreich eller Deutsch-Österreich (norsk: Tysk-Østerrike) var opprinnelig det uoffisielle navnet på de tysktalende områdene av Cisleithania, den østerrikske delen av dobbeltmonarkiet Østerrike-Ungarn. Da dette brøt sammen ved avslutningen av første verdenskrig, ble republikken utropt 12. november 1918 med sosialdemokraten Karl Renner som statskansler. Republikken hadde som mål at de tysktalende områder skulle slås sammen med Tyskland. Området hadde en befolkning på ca, 10,4 millioner.
7. Kärnten (inklusive Kanaldalen i dagens Slovenia) hadde et areal på 10,327 kvadratkilometer og hovedstaden var Klagenfurt. Befolkningen var på 394,735 derav 78,6% tyskere og 21,4% slovenere.
Ragnhild Nilsen
Priser
I 2015 mottok hun prisen Beacon of Dignity for arbeidet som klima-aktivist og artist. Beacon of Dignity-prisen ble delt ut av det private samarbeidsnettverket World Dignity University, som i dag går under navnet Human Dignity and Humiliation Studies.
Nakenfingergekkoer
Alle artene i denne slekten er små, nattaktive og lever på marka. Leveviset er best kjent hos G. geckoides, som eter insekter og legger ett egg. Slekten er endemisk for Brasil. G. darwinii lever i skogbeltet langs atlanterhavskysten (mata atlântica). De andre artene finnes i tørrere naturtyper i innlandet, som cerrado og caatinga.
Kulteranisme
Et eksempel
Første strofe i første dikt i Soledades av Góngora.
Påvirkning på nyere litteratur
I 1927 – i forbindelse med 300-årsdagen for hans død – fikk Góngora en voldsom oppmerksomhet. En lang rekke spanske diktere og forfattere sto fram med en sterk hyllest til ham, og til dels også til hans etterfølgere. Det ble dannet en egen litterær gruppe som kalte seg Generación de 27. Medlemmene mente å se Góngora som en forløper for den franske symbolismen, og tok opp elementer av kulteranismen, fornyet og moderniserte den.
Nintendo DS Browser
Nintendo DS Browser er en versjon av nettleseren Opera for bruk på Nintendo DS, utviklet av Opera Software og Nintendo. Nintendo DS Browser kommer i to versjoner; en for Nintendo DS og en for Nintendo DS Lite. Nettleseren bruker den todelte skjerm på DSen for enten å ha en lengre vertikal skjerm eller for å zoome inn på deler av nettsiden. Den første modusene bruker avansert teknologi fra Opera til å tilpasse nettsidene til skjermens smale bredde. Den andre modusen kalles DS-modus, og gir en forminsket oversikt over nettsidene hvor det er mulig å velge områder og forstørre.
Ryolitt
Mikrokrystallinsk ryolitt kan ha tilnærmet samme spaltningsegenskaper som flint, og ble som denne brukt i steinalderen til å tilvirke våpen og redskaper. Slik ryolitt forekommer ganske sjelden, men på Siggjo i Bømlo, Hordaland, er det en stor forekomst. Her har det i yngre steinalder vært brutt ryolitt over flere dekar, og gjenstander og avslag fra dette materialet er funnet på boplasser over hele det søndre vestlandsområdet.
Castanheiras
Castanheiras er en kommune i delstaten Rondônia i nordregionen av Brasil.
Arendal Smelteverk
Andre verdenskrig
Under andre verdenskrig ble anlegget styrt av tyskerne. De allierte så viktigheten av produksjonen for den tyske rustningsindustrien, og bestemte seg for å sabotere anlegget. Aksjonen fikk navnet Operasjon Company. Transformatorene ble sprengt og driften midlertidig stanset.
Forurensning
Smelteverket var Norges største svovelkilde, og var med å bidro med 10% med svovelforurensing til Norges sterkest svovelrammede område, samt hadde massive utslipp av støv og miljøgifter. Fabrikken drev uten rensing av utslipp i en årrekke, helt opp mot slutten rett før smelteovnene ble stengt og utslippene stanset i 2005. Normalt utslipp av svovel lå på 2 300 tonn i året. Smelteverket slapp ut i tillegg 410 000 tonn CO2-ekvivalenter og 30 000 tonn giftig CO-gass.
Amesbury
Eldste historie
I løpet av jernalderen ble en stor bygdeborg som i dag kalles for Vespasian's Camp («Vespasians leir») bygget langs Avenue og med utsyn mot elven Avon. Borgen kunne med letthet ha tatt imot opp til tusen mennesker, og var antagelig omgitt av mindre bondesamfunn.
Osman Batur
Osman Batur (Оспан батыр, også kjent som Ospan Batyr, født i Koktokay i dagens Xinjiang i Kina i 1899, død 29. april 1951 i Ürümqi) var en kasakhisk geriljaleder.
I 1943 startet Batur med sovjetisk støtte kasakhiske geriljagrupper i Altaj- og Tianshanfjellene med det målet å opprette en egen stat i Altajområdet. I samband med den Den andre østturkestanske republikkens grunnleggelse i 1944 ble han med i den nye regjeringen. Etter at Folkerepublikken Kina ble grunnlagt i 1949 ledet han geriljagrupper som kjempet mot Folkets frigjøringshær i Xinjiang. Han ble til slutt fakket i det sørlige Xinjiang og ble henrettet ved halshugging i Ürümqi den 29. april 1951. Mange av hans tilhengere flyktet senere fra Xinjiang og innledet det som ble kalt «den kasakhiske flukt» fra Xinjiang.
Lerkeslekta (botanikk)
Lerk (Larix) er en gruppe trær i furufamilien. Denne slekten består av ca. 10–14 arter bartrær, og vokser i tempererte strøk på den nordlige halvkule. Lerk og gullerk er de eneste trærne i furufamilien som feller nålene om høsten. De andre er eviggrønne.
Philipp von Boeselager
Attentatforsøk
Overbevist anti-nazist ble Boeselager, da han i 1942 kom over en rapport om mord på fem medlemmer av romfolket som ble drept utelukkende på grunn av deres etniske tilhørighet. Sammen med sin overordnede, generalfeltmarskalk Günther von Kluge ble han med i motstandsarbeidet mot Hitler. Det første forsøket på et attentat kom i mars 1943, da Hitler og Heinrich Himmler kom sammen til fronten hos Kluge for å delta på et møte. Det var viktig for konspiratørene å ta ut Himmler samtidig med Hitler, slik at han ikke umiddelbart skulle overta makten. Boeselager fikk en Walther PP, men attentatet ble ikke gjennomført fordi Himmler plutselig forlot middagen rett før attentatet skulle finne sted.
Hans rolle i 20. juli-attentatet var knyttet til forflytting av tropper for å sikre kuppmakerne kontrollen, men da Hitler overlevde forsøket, falt også Boeselagers oppgaver bort, og han sørget for at hans rolle forble ukjent for Ernst Kaltenbrunners granskning. Hans bror Georg, som var del av sammensvergelsen, falt seinere under krigen i Łomża.
Etan
Etan er et enkelt hydrokarbon som blant annet inngår i naturgass. Ved normalt trykk og temperatur er etan en luktløs og fargeløs gass. Etan er et høyst brennbart kjemikalie.
Afaia
Identifisert med andre guddommer
Da Aigina kom inn under Athens herredømme, ble Afaia under athensk innflytelse etter hvert til å bli identifisert og assosiert med gudinnene Athene og Artemis, og dessuten på Pausanias' tid, 100-tallet e.Kr., også med nymfen Britomartis. I henhold til Pausanias:
Chupinguaia
Chupinguaia er en kommune i delstaten Rondônia i nordregionen av Brasil.
Louis-Ferdinand Céline
Louis-Ferdinand Céline (født 27. mai 1894, død 1. juli 1961) var forfatternavnet til Louis Ferdinand Auguste Destouches, en fransk romanforfatter og lege. Navnet Céline var fornavnet til hans bestemor. Han er betraktet som en av de mest innflytelsesrike forfatterne på midten av 1900-tallet ved å utvikle en ny skrivestil som moderniserte litteraturen i Frankrike og verden for øvrig, særlig Henry Miller og Norman Mailer ble preget. Céline brakte dagligspråket, l'argot, inn i en skriftlig form, med gatens skjellsord og forbannelser i sine beskrivelser av en fiendtlig verdens absurde tilstand.
Som forfatter
Hans best kjente verk er Voyage au bout de la nuit (1932), oversatt til norsk som Reisen til nattens ende. Den brøt med de fleste litterære konvensjoner i sin samtid ved å bruke språkets rytme og ordforrådet til det muntlige språket, og samtidig ord som normalt ikke sto en fransk ordliste, og hans bruk av slang og gatespråk var langt mer gjennomført, og tidvis langt mer vanskelig enn tidligere forfatteres forsøk (som Émile Zola). I den grad Céline hadde et (ubevisst) litterært slektskap med tidligere forfattere, var det kanskje François Villon. Han kan plasseres blant de store døds- og visjonsdiktere av Franz Kafkas støpning og som ellers har få representanter i fransk åndsliv. Det grove, direkte språket kan føre tankene til renessansedikteren François Rabelais. I Célines samtid er det kanskje bare vanviddets dikter Antonin Artaud som står ham nær. I etterkrigstiden er det kanskje Samuel Beckett som er hans nærmeste arvtaker.
Arv og ettermæle
I et intervju om Céline uttalte Stig Sæterbakken seg om forfatterens språk: «Han ble jo beskyldt av mange for å ødelegge det franske skriftspråket. I virkeligheten var det snakk om en radikal fornyelse. Céline skapte en storslagen syntese av rå brutal muntlighet og noe høystemt, poetisk, nærmest klassisk. Å lese romanene hans er som å bli brølt til. Vel å merke en ekstremt velformulert og musikalsk form for brøling. De bevarte manuskriptene vitner da også om et veldig pirkearbeid, en nøye utpensling av alle detaljer. Det handler om presisjon. Presisjon i forhold til en voldsom livsfølelse, som sprenger grensene for det konvensjonelle romanformatet.»
Kazimierz Funk
Bidrag til vitenskapen
Efter å ha lest en artikkel av hollenderen Christiaan Eijkman som indikerte at mennesker som spiste brun ris var mindre mottagelige for å få beri-beri enn de som bare spiste det helt ferdigbehandlede produkt, prøvde han å isolere den substans som var ansvarlig, hvilket lyktes omkring 1912. Fordi substansen inneholdt en aminogruppe kalte han det for vitamine (vitamin). Det ble senere kjent som vitamin B1 (Thiamin). Han fremsatte hypotesen at andre sykdommer som pellagra, cøliaki og skjørbuk likeledes kunne helbredes med vitaminer.
Senere fremsatte han hypoteser om eksistensen av andre essensielle "nutrienter", som ble kjent som B1, B2, C og D vitaminer. I 1936 bestemte han den molekylære struktur av thiamin, selv om han ikke var den første som isolerte det. Han var den første som isolerte niacin eller vitamin B3.
Halldor
Etymologi
Halldor og Haldor har opprinnelse i de norrøne ordene hallr, «hellestein», eller et ord for hall, heim, stue, og Þórr, guden Tor. Hallþórr og Halldórr var norrøne former av navnet.
Frederiksberg Have
Bygninger og anlegg i haven
Paviljongen er omgitt av en veranda og inneholder «en «Sahl», samt to «Cabinetter» og køkken foruden «Retirade»» (retirade = utedo). På takets hjørner er det plassert utskårede drager. Både eksteriør og interiør har rik kinesisk-inspirert utsmykking med bilder, figurer og andre pyntegjenstander. Imitert bambus ble benyttet til taket. Parkanlegget med bygninger er fredet.
Tryg
Livbøyen
Livbøyene har flere steder vært utsatt for hærverk og tyveri, ofte flere ganger fra samme sted.
Thornbury
Thornbury kan vise til:
Costa Marques
Costa Marques er en kommune i delstaten Rondônia i nordregionen av Brasil.
Montrose kullkraftverk
Anlegget ble bygget ut i årene 1958–1964. Brenselkilden er sub-bitumenøst kull.
Kourotrofos
Kourotrofos har flere betydninger:
Fallforhold
Fallforhold er høydeforskjellen mellom to punkter. Når en konstruksjon skal drenere bort vann bruker vi uttrykket fall. Hvilke fallforhold vi skal ha avhenger av hvilke konstruksjon som bygges. Når man skal lese av hvilke fall konstruksjonen skal ha brukes det tallforhold. Vanligvis skal en dreneringsledning omsluttet med grus ikke ha mindre fall enn 1:100. Det vil da si 100 cm lengde vil ha 1 cm høydeforskjell fra høyeste punkt (HP) til lavest punkt (LP).
Rush Island kullkraftverk
Rush Island kullkraftverk er et kullkraftverk i Jefferson County, delstaten Missouri i det sentrale USA. Det har en installert produksjonskapasitet på 1.890 MW, fordelt på 3 like store blokker / turbiner. Operatør er Wisconsin Energy og Ameren Co.
William DuVall
William Bradley DuVall (født 6. september 1967) er mest kjent som den nye vokalisten i Alice in Chains.
Granslekten
Vanlig gran er et av de vanligste treslagene i Norge og Sverige, og grantrær generelt er økonomisk viktige trær i mange land.
Den egyptiske dødeboken
Dødeboken kan beskrives som en reiseguide inn i dødsriket. Dødsguden Anubis henter den avdøde og fører ham til vekten der hjertet ligger på den ene skålen og en fjær (renhet) på den andre skålen. Ved siden av står skriveren Thot med vokstavle og skriver ned alle gode og onde gjerninger. Hvis vekten viser at den avdøde er et godt menneske, så fører Anubis vedkommende videre til den høyeste guden i dødsriket, men om vekten viser at den avdøde er ond, så blir den spist av et uhyre som står ved siden av vekten. Osiris er dommer over de døde, og han er fremstilt på en trone med pisk og septer. Bak Osiris står hans søstre Isis og Nefthys som er beskyttelsesgudinner og gudinner for de døde.
Mao Duns litteraturpris
Innstiftelsen var ifølge Mao Duns siste vilje; han testamenterte 250 000 Yuan for formålet. Prisen deles ut til kinesiske forfattere, for romaner forlagt og utgitt i Folkerepublikken Kina, og med en minstelengde på 13 000 skrifttegn. Utvelgelseskomiteen stemmer over bidragene to ganger, og vinneren må motta stemme fra over 2/3 av stemmegiverne. Det velges mellom tre og fem vinnere hver gang.
Til å begynne med var tildelingene hvert tredje år, senere er de skjedd rundt hvert fjerde år.
Ryman Auditorium
Bygningen ble reist av Thomas Ryman (1843–1904), en elvebåtkaptein og forretningsmann i Nashville som eide flere serveringssteder. Bygningen åpnet i 1892 som Union Gospel Tabernacle og skulle være et møtelokale for vekkelsespredikanten Samuel Porter Jones. Etter Rymans død, ble det gitt dagens navn som en oppkalling etter ham.
Halfdan Hegtun
Forfatter
Opp gjennom årene utga Hegtun en rekke bøker; emnene spente fra sport via verdenspolitikk og historie til humoristisk «hverdagsfilosofi» ført i pennen av hans alter ego Even Brattbakken.
Familie
Ellen og Halfdan Hegtun var foreldre til journalisten og forfatteren Halvor Hegtun.
Ferskvannsfisk
Økosystemet i rennende vann
Norske elver og bekker er som regel heterotrofe økosystemer, det vil si at det blir forbrukt mer næring enn plantene der produserer. De er dermed avhengige av eksternt organisk materiale, nedfall fra trær og lignende.
Næringsfattige og næringsrike vann
I Europa er det en tendens til at fiskesamfunnene i næringsfattige vann gjennomgående er dominerte av laksefisk. Etter hvert som vannene blir rikere, får man større tettheter av abborfisker, og i helt eutrofe vann er det en overvekt av karpefisker. En grunn til dette kan være at mange karpearter, for eksempel mort, brasme og vederbuk, er viktige når det gjelder å utnytte dødt organisk materiale, og slik sørge for at ressurser som ellers ikke ville ha blitt brukt av store dyr blir spredt ut i sjøen. Dette skjer både gjennom ekskresjon fra fiskens side og via oppvirvlet fosfat fra bunnsedimentene.
Familievern
Familieterapi
Familieterapi er et tilbud til familier med konflikter mellom barn og voksne, eller mellom flere generasjoner og familiemedlemmer. I familieterapi jobber man blant annet med:
Mekling
Mekling ved skilsmisse er pålagt med hjemmel i ekteskapsloven og barneloven når: Formålet med meklingen er å lage avtaler vedrørende hvor barna skal bo, foreldreansvar og samvær.
Historie
Fra 1971 ble det tilbudt en toårig etterutdanning innen familieterapi i regi av kirken, et tilbud som ble endret i 1988 og avsluttet i 1992 ettersom universiteter og høyskoler etter hvert begynte å tilby faget.
Hune kirke
Inventar
Blant severdighetene i Hune kirke er kirkeskipene «Familie Minde», en fregatt og «København», et skoleskip, «Jomfru Maria», treskulptur fra 1400-tallet og korbuekrusifiks, også det treskjærerarbeide fra 1400-tallet.
Jon Skeie
Offentlige verv
I 1914–16 var Skeie medlem av provianteringskommisjonen.
BMW M52
M52TUB20
Brukt i:
S52B32
S52 er den 3,2 liter store M3-versjonen av M52. Den kom i en US-versjon på grunn av strenge krav til utslipp med 240 hk mens den europeiske var på 321 hk. Brukt i:
Nye Novelletter
Præstegården
Præstegården er en lang fortelling om en landsens prestedatter som har vokst opp morløs under farens beskyttende oppsyn. Han har gjort sitt beste for å skåne henne for livets realiteter, og når hun en sommerdag blir utsatt for en ung bymanns oppvartning, er hun fullstendig uforberedt. Fortellinga er et innlegg mot en borgerlig-kristelig barneoppdragelse som unnlater å forberede barn og unge på livet. Fortellinga åpner og slutter med en skildring av henholdsvis vårens og høstens komme, der Kielland viser seg som en mesterlig naturskildrer. Igjen bruker han grepet med å la dyr, planter og naturkrefter tenke, føle og handle.
Giacomo Barozzi da Vignola
Arkitekt
Giacomo Barozzi da Vignola var i hovedsak virksom i Roma og var arkitekten til den innflytelsesrike familien Farnese. Hans to fremste bygninger er sannsynligvis Villa Farnese i Caprarola og jesuittenes moderkirke Il Gesù, som han påbegynte i 1568. Etter Vignolas død ble kirken fullført i 1584 av Giacomo della Porta. Vignolas tegning av kirkens grunnplan ble banebrytende. Istedenfor åpne sideskip anvendte han seg av en serie sidekapeller, sammenlenket med smale gjennomganger. Kirken fikk en korsform med korsarmer som ikke skyter ut utenfor sidekapellet, og én kuppel over korsmidten. Med dette planet slo en ny, rasjonell kirketype igjennom, som skulle bli prototypen for utallige kirkebygninger.
Teknisk klatring
Denne formen for klatring stiller større krav til teknisk og logistisk kunnskap, enn til den rent gymnastiske utførelsen som kjennetegner friklatringen. Likevel må ikke det fysiske aspektet ved teknisk klatring undervurderes. En teknisk klatrerute krever normalt at klatreren over lengre tid må stå i ukomfortable og tunge kroppsstillinger, noe som stiller store krav til balanse og fysikk. I tillegg kommer det psykiske aspektet ved denne formen for klatring, idet klatreren under vanskelig teknisk klatring regelmessig befinner seg stående i eller hengende fra svært marginale sikringer, som ofte ikke tåler mer enn kroppsvekten, langt mindre vekten av en fallende klatrer.
Stéphane Mbia
Han ble tatt ut til Fotball-VM 2010 i Sør-Afrika.
Hemlokkslekten
Utbredelse og systematikk
Hemlokk vokser fra havets nivå til 3800 moh. i Nord-Amerika og Asia. De vokser sakte, lever lenge og tåler mye skygge, men kan ikke overleve langvarige tørkeperioder. Områdene de vokser i har oseanisk eller subkontinentalt klima med en årsnedbør på 700–4500 mm i året, og temperaturen ligger det meste av tida mellom −10 °C og 20 °C. Vestamerikansk hemlokk ved den nordamerikanske stillehavskysten og himalayahemlokk i Himalaya danner store skoger, mens de andre artene vokser spredt blant andre treslag i temperert løvskog eller barskog i fjellene.
En regner nå med åtte arter av hemlokk. Farjon (1990) angir en niende art, Tsuga forrestii, men molekylærgenetiske data har vist at den hører til midt i Tsuga chinensis. Farjon plasserer Tsuga mertensiana i underslekta Hesperopeuce og de andre artene i underslekta Tsuga. Fylogenetiske studier som kombinerer morfologi og molekylærgenetikk antyder at T. mertensiana er søsterarten til de andre hemlokkartene. Nothotsuga longibracteata er søsterarten til hele hemlokkslekta, og Flora of China inkluderer denne arten i Tsuga.
Potnia
Opprinnelse
Flere tavler i linear B-skrifter som er funnet på Knossos og Pylos viser til potnia. Det var bortimot alltid fulgt av et tilnavn karakterisert av et særskilt sted eller hennes funksjon: Asiwija potinija, sito potinija (sitos = korn), potinija Iqeja (Potnia Hippeia = «hestegudinne»). Ved Knossos refererer en table til Atana potinija, «potnia Athene», en form tilsvarende en senere homerisk form.
Allen S. King kullkraftverk
Allen S. King kullkraftverk er et kullkraftverk ved Oak Park Heights langs elva St. Croix i Washington County, delstaten Minnesota i det nordlige USA. Det har en installert produksjonskapasitet på 598 MW, fordelt på 1 blokk / turbin. Operatør er Xcel Energy Co.
Olaf Heitkøtter
Olaf Heitkøtter (født 26. mars 1928 på Otta, død 11. oktober 2013) var en norsk fjelloppsynsmann i Lesja og naturfotograf. Han begynte som fjelloppsynsmann i 1950 og var den første norske heltidsansatte fjelloppsynsmannen.
Fylkesvei 258
Kommuner og knutepunkter
Nasjonal turistvei Gamle Strynefjellsvegen
Viking Elektro-Group
Viking Elektro AS
Det nye Viking Elektro AS ble ifølge Proff.no stiftet i 2000, og er et heleid datterselskap av Viking Elektro-Telecom.
Andreas Bloch
Liv og arbeid
Det kan ikke være tvil om at Bloch oppfattet seg selv ikke bare som kunstmaler og illustratør, men også som ekspert på uniformer, såvel historiske som samtidige. Det er ikke funnet noen notater fra Bloch, men Forsvarsmuseet i Oslo har et betydelig materiale med tegninger og skisser. Dette inkluderer skisser med notater, avtegninger av approbasjonstegninger fra København o.l., som viser at Bloch foretok selvstendige uniformshistoriske studier. Da Postvesenet skulle uniformeres, tegnet Bloch utkast til nye uniformer. Det samme gjaldt da Skogvesenet i 1900 fikk uniformer. Han har også tegnet flere byvåpen, blant annet for Horten og Ålesund, i datidens lite heraldiske stil. Bloch var også kostymetegner ved Christiania Theater, og senere ved Nationaltheatret.
Bloch ligger begravet ved Skedsmo kirke.
Malignant Eternal
Historie
Bandet spilte på Hole in the Sky festivalen i 2000 og i 2003 og på Inferno 2001.
Furuslekten
Enkelte forskere deler furuslekten i 3 underslekter:
Mammon
Bibelen
I Matteusevangeliet 6,24 sier Jesus:
De fleste andre språks bibeloversettelser holder seg i samme tradisjon: finsk-italiensk (mammona), dansk-fransk-estisk-nederlandsk (mammon), spansk (mammón), portugisisk (mamon), polsk-russisk-tagalog (mamona / Мамона) og kinesisk (玛门 mǎmén). Engelsk har variert mellom mammon og talespråksord for penger eller rikdom.
Etymologi
Det er noe variasjon blant språkforskerne om ordets opprinnelse. Men det kan synes mest sannsynlig at evangeliefortellingenes Mammon opprinnelig kommer fra gammelsyrisk mámóna og arameisk mamon der det betyr 'rikdom'. På misjnaisk hebraisk bruker en ordet 'ממון mmôn i betydningen penger,  rikdom eller gods, skjønt det kanskje også kan ha betydd «det man setter sin lit til».
Surfin’ Safari
Side to
Albumet ble i 1990 utgitt på nytt av Capitol Records som Surfin' Safari/Surfin' USA i en «to-for-en»-utgivelse sammen med Surfin' USA med tre bonusspor.
The Venetian Macao
Den kanadiske sirkustruppen Cirque du Soleil planlegger å etablere seg med et residerende show i hovedhotellet våren 2008.
Rolf Marbot
Fra 1940-årene til slutten av 1960-årene ble han en sentral figur i musikkindustrien i Frankrike.
Bosnia-Hercegovinas geografi
Klima
De vestlige områdene av Balkan er et eksempel på at klimaet kan være svært skiftende innenfor samme området, og værforholdene kan endre seg mye på et kort stykke fra kysten til nærmeste fjelltopp, eller fra dal til dal. De dinariske alper går langs kysten av Adriaterhavet og nordover langs grensen mellom Kroatia og Bosnia-Hercegovina. Lavtrykk i Middelhavet pøser mild og fuktig luft inn mot denne fjellrekken om vinteren, og vestsiden er et av de våteste områdene i Europa. Enkelte steder langs vestsiden av De dinariske alper kan få 4 000 mm i løpet av et år, mens kystbyene bare får omtrent 1 000 mm. Området har derimot flere perioder med finvær innimellom enn for eksempel Vestlandet i Norge har. Den kalde boravinden kan derimot gi en god del vind i området. Det begynner å bli varmere på kysten om våren, men det blir ikke særlig tørrere før i juni. Midtsommers er det stort sett bare sol, og de indre områdene kan få svært høye temperaturer. Mostar, ved elven Neretva, er en av de varmeste byene i Europa. En lett nordlig bris (kalt maestro) kjøler derimot ned kystområdene. Det er tordenvær omtrent en gang i uken frem til oktober, da regnet begynner å ta seg kraftig opp igjen. Sarajevo har en årlig nedbørsnormal på 932 mm.
De frivilliges marsj
Historie
Sangen var populær under Republikken Kinas tid, men etter at den ble antatt av kommunistene kom den fra 1949 til 1990-tallet å bli forbudt på Taiwan.
Den ble utvalgt til provisorisk nasjonalsang like før utropelsen av Folkerepublikken Kina den 1. oktober 1949. Men De frivilliges marsj ble forbudt under kulturrevolusjonen (1966–1976), som følge av at Tian Han ble kritisert og fengslet (Tian døde i fengsel i 1968). I praksis fungerte i stedet Østen er rød som nasjonalsang.
Bosnia-Hercegovinas geografi
Natur og miljø
Naturfarer: ødeleggende jordskjelv
ARKIVET freds- og menneskerettighetssenter
ARKIVET freds- og menneskerettighetssenter, tidligere Stiftelsen Arkivet, holder til sentralt i Kristiansand, og er ett av syv freds- og menneskerettighetssentre i Norge. Senteret er både et minnested og et fremtidsrettet forsknings- og formidlingssenter med nasjonalt nedslagsfelt. Direktør fra 15. april 2021 er Kristine Storesletten Sødal.
Leo Estvads Legat
Fra Leo Estvads Legat deles det ut både en pris til en bildende kunster (2/3) og en forfatter (1/3), bare det siste er tatt med her. Legatet er oppkalt etter billedkunstneren og forfatteren Leo Estvad (1902-86).
Sjur Hopperstad
Sjur Hopperstad (født 30. oktober 1930 i Vangsnes, død 28. september 2015) var en norsk gårdbruker og politiker (Sp). Han var fylkesordfører i Sogn og Fjordane og før det ordfører i Vik.
Fotball for kvinner
Begynnelsen: Nord-England og London
Det første relativt vellykkede kvinnefotballarrangementet ble satt igang av Nettie Honeyball (muligens et pseudonym). Hun startet The British Ladies' Football Club i 1894, og året etter spilte de sin åpningskamp, der spillerne ble delt i to, London Sør (lyse- og mørkeblå) og Nord (rød), foran mange skuelystne. Kampen førte til at det ble arrangert flere turer rundt om i England, Skottland og Irland, og særlig i Skottland ble det økt interesse for fotball for kvinner. Imidlertid ga det seg etter nesten to år, i slutten av 1896.
1991–
Norge, USA og Tyskland og Japan har vunnet VM. De to førstnevnte har også vunnet OL. Av de seks VM som har blitt arrangert (per 2012), har Tyskland og USA vunnet to hver, Japan har vunnet et, mens Norge har vunnet et. VM har blitt arrangert i fire land hittil, i Kina (1991 og 2007), USA (1999 og 2003) Sverige (1995) og Tyskland (2011). Av disse ble VM i 1999 den største publikumssuksessen, med over 90,000 tilskuere under finalen og bronsefinalen. VM skapte også større interesse for idretten i USA, og ble en direkte grunn til at den profesjonelle amerikanske ligaen ble innført. Dette VM huskes også for Brandi Chastains kontroversielle feiring, for øvrig en kopi av en tidligere feiring av Linda Medalen, der hun tok av seg skjorta. Bildet kom på forsiden av Time, Newsweek og flere andre ledende tidsskrifter, og er et ikonisk bilde innen idretten. Neste VM arrangeres i Canada i 2015.
VM og OL
Som for menn, er de største turneringene for kvinner VM og EM, men også, ulikt for menn, OL. VM og OL får mest oppmerksomhet, siden teknisk sett alle land kan kvalifisere seg til dem.
I OL ble fotball innført som gren for kvinner i 1996. Det er 12 land som deltar i grenen, etter en utvidelse fra 8 til 10 i Athen i 2004 og videre fra 10 til 12 i Beijing i 2008. Samtlige konføderasjoner med unntak av UEFA bruker sine kontinentale mesterskap som kvalifisering. Land fra UEFA kvalifiseres ved at de tre (eller to, om det arrangeres i et europeisk land) beste landene i VM kommer til OL. Norge og USA er de eneste kvinnelandslagene som har vunnet OL-gull i fotball.
Europa
Som AFC har Europa flere lag som er med å dominere. Europas tradisjonelt beste lag er Tyskland, Norge, Sverige, Italia, Frankrike, England og Danmark. Over halvparten av de 25 beste landene på FIFA-rankingen er fra UEFA.
Historie
Helt på slutten av 1960-årene og på begynnelsen av 1970-årene var det stadig flere guttelag som også hadde med en jente på laget, men det var fremdeles sjeldent. En av de som stod på for å få organisert fotball også for kvinner var Målfrid Kuvås, hun er kalt «norsk kvinnefotballs mor».
Utbredelse
Fotball for kvinner er svært utbredt i Norge, og de fleste klubbene holder til i omtrent samme områder som mennenes klubber. Stor-Oslo dominerer, enda Røa er den eneste faktiske Oslo-klubben som har tilhørt toppen av serien. Ellers har Asker, Kolbotn og Team Strømmen dominert i lengre tid. Akershus er det best representerte fylket i den øverste divisjonen for kvinner siden oppstarten i 1987. Imidlertid har ikke Bærum hatt noen sterk klubbtradisjon for fotball for kvinner. Jardar Idrettslag er den eneste klubben som har rykket opp til den øverste divisjonen for kvinner, der de ble i til sammen tre sesonger. Stabæk overtok i 2008 plassen og spillerne til Asker, og tok dermed over som Toppserielag. Deres til da topplag lå i 4. divisjon.
Oreoleptidae
Levevis
Fluene er bare kjent fra Rocky Mountains men synes å være vidt utbredt i denne fjellkjeden. De er kjent fra Idaho og Montana i USA og fra Alberta, Britisk Columbia og Yukon i Canada.
Radiorør
At det i løpet av utviklingen ble satt flere enn tre gitre inn i katode-anodestrekningen var bestemt ut fra ønsket om spesielle funksjoner og enkle tekniske løsninger; flere gitre forbedret ikke egentlig forsterkeregenskapene til rørene. Se eksempelvis superheterodynmottaker.
Historie
De første virkelige vakuumrør ble kalt Pliotroner og ble utviklet av Irving Langmuir hos General Electric i New York 1915. Langmuir bidro selv til å utvikle sterkere vakuum. Kort etter kom Frankrike med en såkalt 'R'-type som ble brukt av de allierte militærkreftene fra 1916 av.